Diari Oficial de la Generalitat Valenciana


Sumari del DOGV 7860, del 29-08-2016 (2016/6722)

Extracte de la Resolució de 18 d'agost de 2016, de la Vicepresidència del Consell i Conselleria d'Igualtat i polítiques Inclusives, per les quals es convoca per a l'exercici 2016 ajudes per a la realització d'estades vacacionals per a persones amb discapacitat intel·lectual i/o paràlisi cerebral infantil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6722


Data del document
:   18-08-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 18 d'agost de 2016, de la Vicepresidència del Consell i Conselleria d'Igualtat i polítiques Inclusives, per les quals es convoca per a l'exercici 2016 ajudes per a la realització d'estades vacacionals per a persones amb discapacitat intel·lectual i/o paràlisi cerebral infantil. [2016/6722]  
BDNS (Identif.): 315069  
  
De conformitat amb el que preveuen els articles 17.3.b I 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions.  
http://www.pap.minhap.gob.es/bdnstrans  
  
Primer. Beneficiaris  
Entitats sense ànim de lucre amb seu central o delegació permanent a la Comunitat Valenciana, inscrites en el Registre d'entitats titulars d'activitats d'acció social, en el sector corresponent a persones amb discapacitat o diversitat funcional, i que realitzen activitats a favor de les persones amb qualsevol tipus de diversitat funcional i/o la promoció dels drets de les persones amb discapacitat, que, en concret, organitzen estades vacacionals per a persones amb discapacitat intel·lectual i/o paràlisi cerebral infantil.  
  
Segon. Objecte  
Ajudes al finançament d'activitats amb allotjament en règim de pensió completa, amb una durada màxima per torn de 10 dies, nou nits, en ubicació diferent a la dels seus propis centres o recursos habituals, realitzades en el període comprès entre l'1 de gener al 31 de desembre de 2016.  
  
Tercer. Bases reguladores  
Ordre 17/2016, de 9 d'agost, de la Vicepresidència i Conselleria d'igualtat i Polítiques Inclusives, per les quals s'estableixen les bases reguladores per a la concessió d'ajudes para a la realització d'estades vacacionals per a persones amb discapacitat intel·lectual i/o paràlisi cerebral infantil.  
  
Quart. Quantia  
L'import global màxim que es destinarà per a la concessió de les ajudes previstes en la present convocatòria serà de cinc-cents onze mil set-cents euros (511.700 euros) per a l'exercici 2016.  
  
Cinquè. Termini de presentació de sol·licituds  
El termini de presentació de sol·licituds serà fins al 30 de setembre de 2016.  
  
Sisè. Altres dades  
1. Sol·licituds. Preferentment en els registres de l'IVAS, així com en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Documentació: la prevista en l'apartat cinquè de la resolució de convocatòria. El model de sol·licitud i els annexos, estan a la disposició dels interessats en el portal de la Generalitat, www.gva.es, accedint als apartats «Guia Prop», «Tràmits i serveis».  
3. Criteris de valoració: l'avaluació de les sol·licituds es realitzarà conformement al barem que estableix l'apartat novè de la resolució de convocatòria.  
  
València, 18 d'agost de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.